钦定古今图书集成/理学汇编/文学典/第058卷 > 杨汝士
## 钦定古今图书集成/理学汇编/文学典/第058卷 > 杨汝士

按《唐书杨虞卿传》：“杨汝士，字慕巢，中进士第，又擢宏
辞，牛李待之善，引为中书舍人。开成初，繇兵部侍郎
为东川节度使。时嗣复镇西川，乃族昆弟对拥旄节，
世荣其门，终刑部尚书。子知温、知至，悉以进士第入
官。知温终荆南节度使。知至为宰相刘瞻所善，以比
部郎中知制诰。瞻得罪，亦贬琼州司马，擢累户部侍”
郎。杨氏自汝士后，贵赫为冠族，所居静恭里，兄弟并
列门戟。咸通后，在台省方镇，率十馀人。

按《全唐诗话》：唐名族重京官而轻外任，汝士建节后
诗云：“抛却弓刀上砌台，上方楼殿窣云开。山僧见我
衣裳窄，知道新从战地来。”又云：“而今老大骑官马，羞
向关西道姓杨。”宝历中，杨于陵仆射入觐，其子嗣复

诗后成，元白览之失色。诗曰：“隔座应须赐御屏，尽将
仙翰入高冥。文章旧价留鸾掖，桃李新阴在鲤庭。再
岁生徒陈贺宴，一时良史尽传馨。当时疏广虽云盛，
讵有兹筵醉醁醽。”其日大醉归，谓其子弟曰：“吾今日
压倒元白。”〈时为刑侍〉

裴令公居守东洛，夜宴半酣，公索句，元白有德色。时
公为破题，次至汝士，曰：“昔日《兰亭》无艳质，此时《金谷》
有高人。”白知不能加，遽裂之曰：“笙歌鼎沸，勿作冷淡
生活。”元顾曰：“乐天所谓能全其名者也。”

按《汝州府志》。

杨汝士小字“沙歌”，白乐天妻兄。宪宗朝。

仕至东川节度。宝历中，杨嗣复大宴元稹、白乐天即
席赋诗，惟汝士诗最佳，元、白二公击节叹服。汝士醉
归，谓子弟曰：“我今压倒元、白。”